***Megatherium*** (od grč. *mega* [μέγας] - "velika" i *therion* [θηρίον] "zvijer") bio je rod kopnenih ljenivaca veličine slona koji su od kasnog pliocena do kraja pleistocena bili endemični za Centralnu i Južnu Ameriku. Samo nekolicina sisara bili su veći od njega, među njima i mamuti i *Paraceratherium*.

Opis
----

Skelet vrste *Megatherium americanum*, Natural History Museum, London
Prvi skelet vrste *M. americanum*, otkriven 1798.
*Megatherium* je bio jedna od najvećih poznatih vrsta sisara, sa težinom od 4 tone  i dužinom od glave do repa od 6 m. Najveći je poznati kopneni ljenivac, jednake veličine kao i današnji slonovi, a u njegovo vrijeme po veličini bi ga pretekle samo neke vrste mamuta. Iako je pretežno bio četveronožan, otisci njegovih stopala pokazuju da je mogao zauzeti dvonožnu pozu. Taj ljenivac, kao i današnji mravojedi, hodao je rubovima stopala zato što su mu ogromne kandže onemogućavale da ih drži ravno na tlu. Vrste roda *Megatherium* bile su pripadnici bujne pleistocenske megafaune, velikih životinja koje su živjele tokom epohe pleistocena.

*Megatherium* je imao snažno građen skelet sa velikom zdjelicom i širokim, mišićavim repom. Njegova veličina omogućavala mu je da se hrani vegetacijom do koje ostali tadašnji biljojedi nisu mogli doprijeti. Uspravljanjem na snažne zadnje noge i korištenjem repa kao trećeg uda, *Megatherium* je mogao podržavati ogromnu težinu svog tijela dok je koristio zakrivljene kandže na dugim rukama kako bi spustio grane sa najboljim lišćem. Smatra se da je imao i dug jezik, kojim bi privlačio lišće u usta, slično kao i današnji ljenivci.

Taksonomija i evolucija
-----------------------

Čini se da su podrod i vrsta *Megatherium (Pseudomegatherium) tarijense* mlađi sinonimi za *M. americanum* i da predstavljaju samo malenu jedinku. Kopneni ljenivci, kao i ostali pripadnici Xenarthra, razvili su se u izolaciji u Južnoj Americi dok je ona tokom paleogena bila kontinent-ostrvo. Tokom pliocena došlo je do nastanka Centralne Amerike i izumiranja većine autohotne južnoameričke megafaune. Kopneni ljenivci su većim dijelom ostali van tog utjecaja i nastavili su živjeti unatoč kompeticiji sa novopridošlim vrstama sa sjevera. Kopneni ljenivci su zapravo spadali u razne južnoameričke životinje koje su se preselile na sjever, gdje su se i nastanile i opstale do kasnog pleistocena.

Neki smatraju da je miocenski *Promegatherium*, velik kao nosorog, predak *Megatheriuma*. Najstarija (i najmanja) vrsta roda *Megatherium* je *M. altiplanicum* iz pliocenske Bolivije. Bio je vrlo sličan rodu *Promegatherium* i također otprilike velik kao i nosorog. Vrste roda *Megatherium* su tokom evolucije postajale sve veće i veće, a najveća vrsta (*M. americanum* iz kasnog pleistocena) bila je veličine afričkog slona.

Stanište
--------

*Megatherium* je nastanjivao šumska i otvorena travnata staništa u Južnoj Americi gdje je bio endemska vrsta do prije oko 10 000 godina. Ti najmlađi primjerci pronađeni su u Cueva del Milodon ("Pećina *Mylodona*") u patagonijskom dijelu Čilea. Njegov bliski srodnik, *Eremotherium*, nastanjivao je tropska staništa sjevernije od toga, te Sjevernu Ameriku.

Paleobiologija
--------------

*Megatherium* je uglavnom živio u grupama, ali moguće je i da je živio samotno u pećinama. Iako je pretežno bio biljojed, predloženo je da je možda koristio svoju veličinu i snagu kako bi preuzeo strvine od sabljozube mačke *Smilodona* ili kako bi lovio i hranio se velikim oklopljenim gliptodontima. Taj ljenivac je milionima godina živio siguran od grabežljivaca, pa je vjerovatno bio dnevna životinja.

*Megatherium* je bio biljojed koji se hranio biljkama kao što su juke (*Yucca*), agave i trava. Iako se pretežno hranio niskim biljkama, mogao se i uspraviti na zadnje noge, koristeći rep kao treću nogu radi održavanja ravnoteže, kako bi dosegnuo do više vegetacije. Imao je jednostavne zube kojima je mljeo hranu prije gutanja, a u tom su mu procesu pomagali dobro razvijeni obrazni mišići. Njegov stomak mogao je probaviti vrlo grubu i vlaknastu hranu. Vjerovatno je provodio mnogo vremena odmarajući se kako bi probava tekla lakše.

Jedna nedavna morfo-funkcionalna analiza ukazuje na to da je čeljust vrste *M. americanum* bila prilagođena za jak vertikalni zagriz. Zubi su mu bili hipsodontni i bilofodontni. Smatra se da je zubima više sjekao nego mrvio, te da vlaknaste biljke nisu bile glavni dio njegove ishrane.

Iako je predložena ideja da je *Megatherium* bio djelomično mesojed, to je i dalje vrlo kontroverzno. Richard Fariña i Ernesto Blanco pri Universidad de la República u Montevideu analizirali su skelet vrste *M. americanum* i otkrili da je njegov *olecranon* (dio lakta na koji su prikačeni mišići tricepsa) bio vrlo kratak. Ta prilagodba može se pronaći kod mesojeda i povećava brzinu, a ne snagu. Istraživači kažu da je to omogućavalo vrsti *M. americanum* da koristi svoje kandže kao bodeže. Predložili su i da je *Megatherium* otimao strvine od *Smilodona* kako bi dodao još hranjivih tvari svojoj ishrani. Na osnovu procijenjene brzine i mehaničke prednosti njegovog bicepsa, smatra se da je mogao prevrnuti odrasle gliptodonte (velike oklopljene pripadnike Xenarthra u srodstvu sa pasancima) kako bi se hranio njima ili ih ubio. Međutim, drugi zoolozi su tu ideju opisali kao "maštovitu".

Izumiranje
----------

Na jugu je *Megatherium* opstao do prije oko 10 500 godina. Većina smatra da je širenje ljudi uzrokovalo njegovo izumiranje. There are a few late dates of around 8000 BP for *Megatherium* remains, but these are currently not universally viewed as credible.

Izvori
------

1. ↑  A. E. Zurita, A. A. Carlini, G. J. Scillato-Yané and E. P. Tonni. 2004. Mamíferos extintos del Cuaternario de la Provincia del Chaco (Argentina) y su relación con aquéllos del este de la región pampeana y de Chile. Revista geológica de Chile 31(1):65-87
2. 1 2  Bargo, M. S. (2001). „The ground sloth Megatherium americanum: Skull shape, bite forces, and diet". *Acta Palaeontologica Polonica* **46** (2): 173–192.
3. ↑  „Megatherium Wildfacts". BBC. Arhivirano iz originala na datum 2012-05-24. Pristupljeno 22 July 2012.
4. ↑  DOI:10.1671/039.029.0426  
This citation will be automatically completed in the next few minutes. You can jump the queue or expand by hand
5. 1 2  Martin, P. S. (2005). *Twilight of the Mammoths: Ice Age Extinctions and the Rewilding of America* (Illustrated izd.). University of California Press. str. 250. ISBN 0520231414. Pristupljeno 22 July 2012.
6. ↑  Saint-André, P. A.; De Iuliis, G. (2001). „The smallest and most ancient representative of the genus *Megatherium* Cuvier, 1796 (Xenarthra, Tardigrada, Megatheriidae), from the Pliocene of the Bolivian Altiplano.". *Geodiversitas* **23** (4): 625–645. Arhivirano iz originala na datum 2013-10-29. Pristupljeno 22 July 2012.
7. ↑  McKenna, M. C.; Bell S. K. (1997). *Classification of Mammals Above the Species Level'*. New York: Columbia University Press. str. 631. ISBN 023111012X. Pristupljeno 22 July 2012.
8. ↑  C. Michael Hogan (2008) *Cueva del Milodon*, Megalithic Portal
9. ↑
10. ↑  Fariña, R. A.; R. E. Blanco (1996). „*Megatherium*, the stabber". *Proceedings of the Royal Society of London* **263** (1377): 1725–1729. DOI:10.1098/rspb.1996.0252. PMID 9025315.
11. ↑  Steadman, D. W.; Martin, P. S.; MacPhee, R. D. E.; Jull, A. J. T.; McDonald, H. G.; Woods, C. A.; Iturralde-Vinent, M.; Hodgins, G. W. L. (2005-08-16). „Asynchronous extinction of late Quaternary sloths on continents and islands". *Proc. Natl. Acad. Sci. USA* (National Academy of Sciences) **102** (33): 11763–11768. DOI:10.1073/pnas.0502777102. PMC 1187974. PMID 16085711. Pristupljeno 2009-01-24.
12. ↑  Fiedal, Stuart (2009). „Sudden Deaths: The Chronology of Terminal Pleistocene Megafaunal Extinction". u: Haynes, Gary. *American Megafaunal Extinctions at the End of the Pleistocene*. Springer. str. 21–37. DOI:10.1007/978-1-4020-8793-6\_2. ISBN 978-1-4020-8792-9. Arhivirano iz originala na datum 2012-12-05. Pristupljeno 2013-04-29.

Vanjske poveznice
-----------------

* Paleocraft Megatherium Arhivirano 2013-11-10 na Wayback Machine-u
* BBC - Walking With Beasts - Megatherium

***Megatherium*** na Wikimedijinoj ostavi